I. Com indica la seva exposició de motius el Projecte de decret sobre el qual es dictamina té la seva justificació el fet que els animals de companyia hagin "esdevingut un element important en la nostra societat" la qual cosa fa necessària la regulació específica d'algunes matèries sobre això en termes de l'esmentat text "l'establiment de mesures específiques que regulin aquesta matèria".
Es tracta en definitiva de regular un aspecte concret de la Llei 3/1988 de 4 de març de protecció dels animals i de fet més concretament els preceptes del seu article 5 contingut en el títol I de la Llei malgrat que el títol d'aquesta dedicat als animals de companyia sigui el II.
Amb aquest plantejament és evident la necessitat d'aquest dictamen.
És a dir el projecte suposa una disposició de caràcter general i es comprèn en la referència de l'article 3.1.b) del Decret legislatiu 1/1991 de 25 de març que conté el text refós de les lleis reguladores de la Comissió Jurídica Assessora.
La tramitació del text s'ha impulsat per la direcció general del Medi Natural del Departament d'Agricultura Ramaderia i Pesca com correspon i ha tingut una tramitació correcta contenint-se en l'expedient tota la documentació requerida per la legalitat vigent.
Concretament s'ha obert un ampli tràmit d'informació pública amb formulació d'observacions per algunes de les entitats que hi han intervingut algunes de les quals han estat recollides en el text definitiu.
En relació amb aquest text cal fer poques observacions atès el caràcter més aviat casuístic del seu contingut.
En tot cas valdria la pena de reconsiderar la redacció donada a l'article 2 que resulta una mica confús i incorre en alguna reiteració.
Segurament seria bo diferenciar les normes relatives a l'allotjament de l'animal de companyia en l'interior i en l'exterior dels edificis.
Sobre aquesta base es podria establir les normes generals de l'allotjament interior i exterior per especificar seguidament les pròpies d'un o altre.
Naturalment en la regulació de l'allotjament exterior es tractaria de les condicions de l'aixopluc ara en l'apartat 4 incisos segon i tercer.
Restaria evidentment el precepte de l'apartat 5 que conté la prohibició d'allotjament en celoberts i balcons.
Quant al règim sancionar previst en l'article 8 amb remissió especial a la Llei 3/1998 cal concretar-la en els conceptes del seu article 42 que considera infracció molt greu el transport dels animals amb vulneració de l'establert en l'article 3 (apartat 1.g) i infracció greu el manteniment dels animals sense l'alimentació necessària i/o en instal·lacions inadequades des del punt de vista higienicosanitari (apartat 2.a).
Amb el benentès que aquell article 3 sempre en el cas de trasllat exigeix espai suficient i protecció de la intempèrie i de les diferències climàtiques fortes.
Sobre aquesta base a vegades a partir d'un criteri ampli d'interpretació en allò que fa referència per exemple als mitjans de subjecció regulats en l'article 4 del projecte els preceptes d'aquest encaixen en l'apartat 2.a) excepte el de l'article 5 relatiu al manteniment en vehicles que ho fan en l'apartat 1.g).
Resta però al marge del sistema sancionador l'article 6 relatiu a les mesures de seguretat que han de prendre els posseïdors d'animals de companyia potencialment perillosos.
En realitat el precepte es relaciona amb l'article 5 de la Llei 3/1998 que no estableix sanció administrativa en el cas de danys perjudicis o molèsties causats per un animal a les persones les coses les vies o els espais públics o el medi natural.
Preveu per al posseïdor i subsidiàriament per al propietari la responsabilitat de l'article 1.905 del Codi civil.
S'informa favorablement sobre el Projecte de decret pel qual s'estableixen les condicions de manteniment dels animals de companyia.